రవిప్రకాశ్‌పై మరోసారి పోలీసులకు ఫిర్యాదు
జూబ్లీహిల్స్‌: టీవీ 9 మాజీ సీఈఓ రవిప్రకాశ్‌ వద్ద తమ వాహనాలున్నాయని అలంద మీడియా సంస్థ అడ్మిన్‌ సాయిసుధీర్‌ గురువారం రాత్రి బంజారాహిల్స్‌ పోలీసులకు ఫిర్యాదు చేశారు. టీవీ9 సీఈఓగా పనిచేసే సమయంలో ఉపయోగించిన సంస్థకు చెందిన ఖరీదైన కార్లు ఇప్పటికీ అతని వద్దనే ఉంచుకున్నారని, వాటిని తిరిగి సంస్థకు అప్పగించలేదన్నారు. సంస్థకు చెందిన సెల్‌ఫోన్‌లు, ల్యాప్‌టాప్‌లు ఇతర విలువైన వస్తువులు కూడా ఆయన వద్దే ఉన్నట్లు ఫిర్యాదులో పేర్కొన్నారు. కేసు నమోదు చేసిన పోలీసులు శుక్రవారం బంజారాహిల్స్‌ రోడ్డు నంబరు 14 బీఎన్‌రెడ్డి కాలనీలోని రవిప్రకాశ్‌ ఇంటి వద్దకు వెళ్లి అక్కడున్న వాహనాలను పరిశీలించారు. గమనించిన రవిప్రకాశ్‌ భార్య. ఈ విషయంలో తమకు అలంద మీడియా సంస్థ నుంచి ఇప్పటికే నోటీసులు అందాయని పోలీసులకు వివరించారు. .. వాహనాలు సీజ్‌ చేయడానికి వీల్లేదన్నారు. చివరకు రవిప్రకాశ్‌ లేరని గుర్తించి వెనుదిరిగారు. దీనిపై తొలుత రవిప్రకాశ్‌కు నోటీసులు అందించాలని వారు భావిస్తున్నారు.
raviprakaashmai marosari polisulaku firyaadu
jublihilse: tv 9 maji seeeo raviprakash vadda tama vaahanaalunnaayani alanda media samstha admine saisudhirie guruvaram raatri banjarahilse polisulaku firyaadu chesaru. tv9 seeogaa panichese samayamlo upayoginchina samsthaku chendina khareedaina kaarlu ippatikee athani vaddane unchukunnaarani, vaatini tirigi samsthaku appaginchaledannaru. samsthaku chendina selefonnilu, lappataplu itara viluvaina vastuvulu kuudaa aayana vadde unnatlu firyaadulo perkonnaru. kesu namodu chesina poliisulu sukravaaram banjarahilse roddu nambaru 14 bnrededdy kaalaneelooni raviprakash inti vaddaku velli akkadunna vaahanaalanu pariseelinchaaru. gamaninchina raviprakash bharya. ee vishayamlo tamaku alanda media samstha nunchi ippatike notisulu andaayani polisulaku vivarinchaaru. .. vaahanaalu seeji cheyadaaniki veelledannaru. chivaraku raviprakash lerani gurtinchi venudirigaaru. deenipai toluta raviprakaashka notisulu andinchaalani vaaru bhaavistunnaaru.